

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.martā Nr.**160**

 (prot.Nr.14, 1.§)

Par Daugavpils pilsētas teritorijas plānojuma redakcijas 3.0. un Vides pārskata apstiprināšanu

Pamatojoties uz likuma “Par pašvaldībām” 14.panta otrās daļas 1.punktu, 21.panta pirmās daļas 3.punktu, Teritorijas attīstības plānošanas likuma 12.panta pirmo daļu, 25.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3., 88.1., 91.punktu, ņemot vērā Daugavpils pilsētas domes Pilsētbūvniecības un vides komisijas 2020.gada 17.marta lēmumu Nr.5, teritorijas plānojuma izstrādes vadītāja 2020.gada 19.marta ziņojumu, Domes Attīstības komitejas 2020.gada 19.marta atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Apstiprināt Daugavpils pilsētas teritorijas plānojuma redakciju 3.0. un Vides pārskatu.

2. Apstiprināt Daugavpils pilsētas domes 2020.gada 24.marta saistošos noteikumus Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa”.

3. Ar Daugavpils pilsētas domes 2020.gada 24.marta saistošo noteikumu Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” īstenošanas uzsākšanas dienu atzīt par spēku zaudējušiem Daugavpils pilsētas domes 2009.gada 12.februāra saistošos noteikumus Nr.5 “Daugavpils pilsētas teritorijas plānojuma grafiskā daļa un teritorijas izmantošanas un apbūves noteikumi 2006.-2018. gadam”.

4. Lēmumu par Daugavpils pilsētas teritorijas plānojuma redakcijas 3.0.un Vides pārskata apstiprināšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv).

5. Paziņojumu par Daugavpils pilsētas domes 2020.gada 24.marta saistošo noteikumu Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” pieņemšanu divu nedēļu laikā publicēt oficiālajā izdevumā “Latvijas Vēstnesis”, vietējā laikrakstā un ievietot pašvaldības tīmekļa vietnē [www.daugavpils.lv](http://www.daugavpils.lv).

6. Daugavpils pilsētas domes 2020.gada 24.marta saistošie noteikumi Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” stājas spēkā nākamajā dienā pēc paziņojuma publicēšanas oficiālajā izdevumā “Latvijas Vēstnesis”, bet īstenojami saskaņā ar Teritorijas attīstības plānošanas likuma 27.pantā noteikto.

7. Daugavpils pilsētas domes izpilddirektors ir atbildīgs par lēmuma izpildi.

Pielikumā: Daugavpils pilsētas domes 2020.gada 24.marta saistošie noteikumi Nr.12 “Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa”.

Domes priekšsēdētājs *(personiskais paraksts)*  A.Elksniņš